หุ้น27ก.ย.ปิดบวก42.56จุด
หุ้น27ก.ย.ปิดบวก 42.56 จุด ที่ 946.62 จุด มูลค่าการซื้อขาย 35,926 ล้านบาท หลังแรงซื้อเข้าช้อนหุ้น
27 ก.ย. 2554

หุ้น27ก.ย.ปิดบวก 42.56 จุด ที่ 946.62 จุด มูลค่าการซื้อขาย 35,926 ล้านบาท หลังแรงซื้อเข้าช้อนหุ้น 




นายเทิดศักดิ์ ทวีธีระธรรม ผู้อำนวยการฝ่ายวิจัย บล. เอเ ซีย พลัส เปิดเผยว่า วันนี้ที่ดัชนีหุ้นไทยดีดกลับยืนแดนบวกได้ตลอดวัน หลังเมื่อวานได้ปรับลดลงแรงผิดปกติ ซึ่งเพราะเป็นผลจากที่เริ่มเห็นมีแรงเข้าซื้อกลับจากการที่ราคาหุ้นปรับลดลงค่อนข้างมาก ประกอบกับการที่หุ้นขึ้นวันนี้ถือเป็นการเคลื่อนไหวในทิศทางตลาดเดียวกับตลาดหุ้นทั่วโลกที่ฟื้นตัวขึ้น
อย่างไรก็ดี คาดว่า ในวันพรุ่งนี้ (28 ก.ย.) ดัชนียังแกว่งตัวผันผวน จึงแนะนำว่านักลงทุนควรติดตามอย่างใกล้ชิดถึงความคืบหน้าการแก้ปัญหาหนี้กรีซว่าจะมีพัฒนาการอย่างไร ซึ่งกรณีแย่สุดคือกรีซจะผิดนัดชำระหนี้ ดัชนีจะปรับลดลงต่อ  แต่ในทางตรางข้ามหากมีแนวทางแก้ไขที่ชัดเจนตลาดหุ้นจะตอบสนองเชิงบวก
ทั้งนี้ให้แนวรับที่ 920-930 จุด แนวต้านที่ 950 จุด สำหรับกลยุทธ์ นักลงทุนระยะสั้นยังคงแนะนำให้รอดูสถานการณ์ที่ชัดเจนก่อนเนื่องจากตอนนี้ตลาดยังผันผวนและมีความเสี่ยงอยู่ ส่วนนักลงทุนระยะยาวแนะหากหุ้นปรับลงก็สามารถซื้อเฉลี่ยสะสมได้
หลักทรัพย์ที่มีมูลค่าการซื้อขาย 5  อันดับสูงสุด ได้แก่
PTT          มูลค่าการซื้อขาย 3,734 ล้านบาท ปิดที่ 283.00 บาท เพิ่มขึ้น 16.00 บาท (+5.99%)  SCC         มูลค่าการซื้อขาย  2,343 ล้านบาท ปิดที่ 286.00 บาท เพิ่มขึ้น 15.00 บาท (+5.54%)  PTTCH     มูลค่าการซื้อขาย 1,938ล้านบาท ปิดที่105.00 บาท เพิ่มขึ้น 10.50 บาท (+11.11%)KTB         มูลค่าการซื้อขาย 1,790 ล้านบาท ปิดที่ 16.40 บาท เพิ่มขึ้น 1.00 บาท (+6.49%)  BANPU    มูลค่าการซื้อขาย 1,662 ล้านบาท ปิดที่  562.00 บาท เพิ่มขึ้น 36.00 บาท (+6.84%)